**Rahel Marianne Blocher** (s. 18. lokakuuta 1976, Männedorf, Sveitsi) on sveitsiläinen EMS-Chemie -kemianteollisuusyrityksen suuromistaja ja miljardööri. Hän johtaa isänsä, EMS-Chemien aiemman toimitusjohtajan ja ex-ministerin Christoph Blocherin varoja hallitsevaa sijoitusyhtiö Robinvestiä ja osallistuu Schweizer Musikinsel Rheinau -säätiön hallituksen toimintaan.

Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 334. rikkaimmaksi ihmiseksi. Tuolloin hänen varallisuudekseen arvioitiin 5,5 miljardia dollaria. Tämä vastasi 30 prosentin osuutta EMS-Chemie -yhtiötä, joka on pörssinoteerattu kemikaali- ja polymeerivalmistaja Sveitsin Herrlibergissä. Vuonna 2004 hänen isänsä Christoph Blocher, joka oli aiemmin johtanut yhtiötä, siirtyi Sveitsin liittoneuvoston jäseneksi Sveitsin kansanpuoluetta edustavaksi Sveitsin oikeus- ja poliisiministeriksi. Tällöin hän lahjoitti ja myi yhtiön määräysvaltaan oikeuttavat osakkeensa Rahelille ja hänen kolmelle sisarukselleen, jotka myös ovat nykyisin miljardöörejä. Sisaruksista Magdalena Martullo-Blocherilla (EMS-Chamien toimitusjohtaja ja hallituksen varapuheenjohtaja) on myös noin 30 prosentin osuus yhtiöstä, joten yhdessä kahdella sisaruksella on määräysvalta yhtiössä. Muista sisaruksista Miriam Baumann-Blocher on myynyt pääosan kemianyhtiön osakkeistaan siskoilleen ja investoinut toisaalle. Markus Blocher myi osuutensa yhtiöstä, mutta omistaa siitä irronneen spin off -yrityksen (Dottikon).

Rahel Blocher valmistui ekonomiksi Universität St. Gallenista. Hän työskenteli vuodesta 2004 lähtien Clariant and Elma Electronic -yhtiössä. vuodesta 2009 lähtien hän on työskennellyt isänsä sijoitusyhtiössä Robinvestissä. 

Perheen, ja erityisesti hänen politiikkaan siirtyneen isänsä toimintaa on arvosteltu runsaasti perheen mediaomistuksen salamisen vuoksi. Asioiden hoitamista - johon Rahelkin on osallistunut - on luonnehdittu oligarkiamaiseksi.

Lähteet
-------

1. ↑  Arkistoitu kopioRobestate AG, Handelsregisterauszug (yrityksen tehtävissä Christoph Blocher (isä) ja Rahel Marianne Blocher (tytär)) bzbasel.ch.  Arkistoitu 6.4.2018. Viitattu 6.4.2018. (englanniksi)
2. 1 2 3  334. Rahel Blocher (Maailman (dollari)miljardöörien listan jaettu 334. sija)  6.3.2018. Forbes, forbes.com. Viitattu 6.4.2018. (englanniksi)
3. 1 2 3  355. Rahel Blocher $5.15B (Bloomberg Billionaires Index)  5.4.2018. bloomberg.com. Viitattu 6.4.2018. (englanniksi)
4. 1 2  The World's Billionaires List (Maailman (dollari)miljardöörit, naiset)  6.3.2018. Forbes, forbes.com. Viitattu 6.4.2018. (englanniksi)
5. ↑  334. Magdalena Martullo-Blocher (Maailman (dollari)miljardöörien listan jaettu 334. sija)  6.3.2018. Forbes, forbes.com. Viitattu 6.4.2018. (englanniksi)
6. ↑  342. Magdalena Martullo-Blocher $5.28B (Bloomberg Billionaires Index)  5.4.2018. bloomberg.com. Viitattu 6.4.2018. (englanniksi)
7. ↑  1284. Miriam Baumann-Blocher (Maailman (dollari)miljardöörien listan jaettu 1284. sija)  6.3.2018. Forbes, forbes.com. Viitattu 6.4.2018. (englanniksi)
8. ↑  1756. Markus Blocher (Maailman (dollari)miljardöörien listan jaettu 334. sija)  6.3.2018. Forbes, forbes.com. Viitattu 6.4.2018. (englanniksi)
9. ↑  Ariane Gigon: Keeping it in the family, Blocher style  16.12.2011. swissinfo.ch. Viitattu 6.4.2018. (englanniksi)